APSTIPRINĀTS

ar Garkalnes novada Domes

Iepirkumu komisijas

2018.gada 01.februāra lēmumu

Komisijas sēdes protokols Nr. 1

Iepirkuma

**„Automašīnas iegāde operatīvajā līzingā Garkalnes novada Domes vajadzībām”**

Identifikācijas Nr.: GND 2018/1

NOLIKUMS

Garkalnes novadā

 2018

1. **Vispārīga informācija**

1.1.**Pasūtītājs:**

Nosaukums **Garkalnes novada Dome**

Adrese Brīvības gatve 455, Rīga, LV-1024

Reģistrācijas numurs 90000024313

Kontaktpersona izpilddirektore Jeļena Toca,

 E-pasts: jelena.toca@garkalne.lv

 Tālr. +371 67800920, +371 29233894

1.2. **Iepirkums:** Publisko iepirkumu likuma 9.panta kārtībā.

1.3..**Iepirkuma priekšmets:** **Automašīnas iegāde operatīvajā līzingā saskaņā ar šī Nolikuma nosacījumiem un Tehnisko specifikāciju**

1.4. **CPV klasifikators**:CPVkods: 34100000-8 (Mehāniskie transportlīdzekļi).

1.5. **Automašīnas piegādes vieta:** Rīga, Brīvības gatve 455 atbilstoši Tehniskās specifikācijas nosacījumiem.

1.6. **Piedāvājuma apjoms, varianti, sadalījums daļās**: Pretendents var iesniegt tikai vienu piedāvājuma variantu un tikai par visu iepirkuma priekšmeta apjomu. Iepirkuma priekšmets netiek dalīts daļās.

1.7. **Automašīnas piegādes termiņš:** 30 (trīsdesmit) dienu laikā no līguma spēkā stāšanās dienas.

1.8. **Līguma darbības termiņš:** 60 (sešdesmit) no Automašīnas pieņemšanas – nodošanas akta abpusējas parakstīšanas dienas.

1.9. Iepirkums tiek rīkots ar mērķi nodrošināt atklātumu, pretendentu brīvu konkurenci, kā arī vienlīdzīgu un taisnīgu attieksmi pret tiem, arī, nodrošinot finanšu līdzekļu efektīvu izmantošanu, maksimāli samazinot pasūtītāja risku.

1.10. Iepirkumu organizē un veic ar Garkalnes novada Domes Iepirkumu komisija (turpmāk – Komisija).

**2. Iepirkuma Nolikuma saņemšanas kārtība**

2.1. Nolikuma un cita iepirkumu procedūras dokumentācija ir brīvi un tieši elektroniski pieejama Pasūtītāja mājaslapā [www.garkalne.lv](http://www.garkalne.lv) sadaļā *„Publiskie iepirkumi”.* Ieinteresēto pretendentu pienākums ir pastāvīgi sekot aktuālajai informācijai Pasūtītāja mājaslapā un ievērot to, sagatavojot piedāvājumu.

2.2. Visi ieinteresētie pretendenti ar Nolikumu var iepazīties bez maksas Nolikuma 3.1. punktā norādītajā adresē un laikā, iepriekš piesakoties pie 1.1. punktā norādītās kontaktpersonas.

2.3. Ja ieinteresētais pretendents pieprasa izsniegt Nolikumu drukātā veidā, Komisija to izsniedz ieinteresētajam piegādātājam bez maksas 3 (trīs) darbdienu laikā pēc tam, kad saņemts attiecīgs rakstisks pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.

2.4. Atbildes uz ieinteresēto pretendentu jautājumiem tiek saņemtas un nosūtītas elektroniski, kā arī ievietotas mājaslapā pie iepirkuma Nolikuma.

2.5. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.

**3. Piedāvājuma iesniegšanas vieta, datums, laiks un kārtība**

3.1. Pretendenti piedāvājumus var iesniegt Rīgā, Brīvības gatvē 455 darba dienās no 10:00 līdz 16:00 (piektdienās līdz 13:00), pārtraukums no 13:00 līdz 14:00, iesniedzot tos **līdz 2018.gada 12.februāra plkst.11:00** 3.stāvā sekretārei personīgi vai nosūtot pa pastu. Pretendentiem, kuri piedāvājumus nosūta pa pastu, ir jānodrošina to piegāde šajā punktā norādītajā adresē līdz piedāvājumu iesniegšanas termiņam. Piedāvājumi, kas tiks saņemti pēc minētā termiņa, neatvērti tiks nosūtīti atpakaļ iesniedzējam.

3.2. Piedāvājums iesniedzams slēgtā, aizzīmogotā aploksnē vai iepakojumā tā, lai tajā iekļautā informācija nebūtu pieejama līdz piedāvājuma atvēršanai. Uz aploksnes norāda:

|  |
| --- |
| <*pretendenta nosaukums*> <*adrese, tālruņa un faksa numurs*> Garkalnes novada Domes Iepirkumu komisijaiBrīvības gatve 455, Rīga, LV-1024**Piedāvājums iepirkumā** **“Automašīnas iegāde operatīvajā līzingā** **Garkalnes novada Domes vajadzībām”****Iepirkuma identifikācijas Nr.: GND 2018/1****Neatvērt pirms piedāvājumu atvēršanas sanāksmes!** |

3.3. Piedāvājumi, kas nav iesniegti noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiek atvērti un tiek atgriezti atpakaļ iesniedzējam.

3.4. Saņemot piedāvājumus, piedāvājumi tiek reģistrēti, norādot piedāvājuma saņemšanas datumu un laiku. Piedāvājumi tiek glabāti neatvērti līdz piedāvājumu atvēršanas sanāksmei.

3.5. Piedāvājumu atvēršanu un vērtēšanu Komisija veic slēgtā sēdē.

**4. Piedāvājumu noformēšanas prasības**

4.1. Pretendenta piedāvājums sastāv no pieteikuma dalībai iepirkuma konkursā, pretendenta atlases dokumentiem, tehniskā un finanšu piedāvājuma un citiem dokumentiem, kurus pretendents uzskata par nepieciešamu pievienot.

4.2. Pretendents piedāvājumu iesniedz divos eksemplāros datorrakstā. Oriģināleksemplārs iesniedzams drukātā formātā ar norādi *ORIĢINĀLS.* Otrs eksemplārs (kopija) iesniedzams elektroniskā formātā (.doc, .docx, .xls, .xlsx, .odf, .pdf) ar norādi *KOPIJA*, ievietots CD, DVD, USB zibatmiņā vai citā datu nesējā*.* Pastāvot pretrunām starp *ORIĢINĀLU* un *KOPIJU*, noteicošais ir *ORIĢINĀLS*.

4.3. Drukātais piedāvājums ir cauršūts (caurauklots) tā, lai dokumentus nebūtu iespējams atdalīt. Piedāvājuma lapas ir numurētas. Uz pēdējās lapas aizmugures jānorāda cauraukloto lapu skaits, ko ar savu parakstu apliecina pretendents, pretendenta amatpersona ar paraksta tiesībām (ja piedāvājumu iesniedz juridiska persona) vai pretendenta pilnvarotā persona. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgo pilnvaru.

4.4. Visiem dokumentiem jābūt sagatavotiem atbilstoši Ministru kabineta 2010. gada 28. septembra noteikumu Nr. 916 *„Dokumentu izstrādāšanas un noformēšanas kārtība”* noteiktajām prasībām.

4.5. Piedāvājums jāsagatavo latviešu valodā. Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots pretendenta apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 *„Kārtība, kādā apliecināmi dokumentu tulkojumi valsts valodā”*.

4.6. Pretendents iesniedz likumiskā pārstāvja vai pilnvarotās personas parakstītu un apzīmogotu piedāvājumu. Ja piedāvājumu iesniedz personu apvienība, pieteikumu paraksta visas personas, kas ietilpst personu apvienībā.

4.7. Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo personu apvienību vai personālsabiedrību.

**5. Piedāvājuma grozīšana vai atsaukšana**

5.1.Pretendents līdz šī nolikuma 3.1.punktā noteiktajam piedāvājumu iesniegšanas termiņa beigām var grozīt vai atsaukt savu piedāvājumu, iesniedzotPasūtītājam iesniegumu slēgtā aploksnē, uz kuras norāda rekvizītus, kā arī sniedz skaidru atzīmi par saturu – „*GROZĪJUMI*” vai „*ATSAUKUMS*”. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā pretendents iesniedz jaunu piedāvājumu. Par piedāvājuma iesniegšanas laiku tiks uzskatīts otrā piedāvājuma iesniegšanas brīdis. Pēc piedāvājumu iesniegšanas termiņa beigām pretendents nevar savu piedāvājumu grozīt vai atsaukt.

5.2. Informācijas apmaiņa starp Pasūtītāju un pretendentiem par iepirkuma nolikumu un tā pielikumiem notiek rakstveidā pa pastu, e-pastu, faksu vai nododot personīgi. Uz informācijas pieprasījumiem un jautājumiem obligāti jābūt norādei: Iepirkumam „Automašīnas iegāde operatīvajā līzingā Garkalnes novada Domes vajadzībām”, iepirkuma identifikācijas Nr. GND 2018/1.

**5.3. Informācijas sniegšana**: ja pretendents ir savlaicīgi pieprasījis papildu informāciju par iepirkuma nolikumā iekļautajām prasībām, Pasūtītājs to sniedz 2 (divu) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta pretendentam, kas uzdevis jautājumu, un vienlaikus ievieto šo informāciju Pasūtītāja mājaslapā www.garkalne.lv, sadaļā „Publiskie iepirkumi”, kurā ir pieejams nolikums un cita iepirkuma procedūras dokumentācija.

**6. Piedāvājuma derīguma termiņš**

6.1. Pretendenta iesniegtais piedāvājums ir spēkā esošs 100 (simts) dienas pēc Nolikuma 3.1. punktā norādītā datuma.

**7. Prasības pretendenta dalībai iepirkumā**

7.1. Pretendentu atlases prasību izpilde ir obligāta visiem pretendentiem, kas vēlas iegūt tiesības slēgt iepirkuma līgumu.

7.2. Pretendents normatīvajos tiesību aktos noteiktajā kārtībā ir reģistrēts Latvijas Republikas Komercreģistrā vai līdzvērtīgā reģistrā ārvalstīs.

7.3. Pasūtītājs **izslēdz** pretendentu no dalības, pamatojoties uz Publisko iepirkumu likuma 9.panta astotās daļas nosacījumiem, jebkurā no šādiem gadījumiem:

7.3.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta vai pārtraukta tā saimnieciskā darbība;

7.3.2. ir konstatēts, ka piedāvājuma iesniegšanas termiņa dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā, valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

7.3.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

7.4.4.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma Nolikumā, kā arī uz personālsabiedrības biedru, ja pretendents ir personālsabiedrība dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi 7.4.1., 7.4.[2. un 7.4.3. punkt](http://likumi.lv/doc.php?id=133536#p2)os minētie nosacījumi.

**8. Iesniedzamie dokumenti**

8.1. Pretendents aizpilda **pieteikumu iepirkumam** (turpmāk – pieteikums) atbilstoši 1.pielikuma paredzētajai formai un to paraksta pretendents, pretendenta amatpersona ar paraksta tiesībām (ja piedāvājumu iesniedz juridiska persona) vai pretendenta pilnvarotā persona. Ja pieteikumu paraksta pretendenta pilnvarotā persona, nepieciešams pievienot pilnvaru vai tās apliecinātu kopiju. Ja iesniedzējs ir personu apvienība, pieteikumu paraksta visi personu apvienības dalībnieki. Ja pieteikumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku pilnvaru oriģināli vai to apliecinātas kopijas.

8.2. Pretendents sagatavo **atlases dokumentus**:

|  |  |
| --- | --- |
| **ATLASES PRASĪBA** | **PRASĪBU IZPILDES APLIECIENOŠ/-I DOKUMENTS/-I** |
| 8.2.1. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām uz Līguma slēgšanas brīdi jābūt reģistrētām LV Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs. | 8.2.1.1 Informāciju par pretendentu, kurš ir reģistrēts LV Komercreģistrā, Pasūtītājs pārbauda Uzņēmumu reģistra mājaslapā (skat. [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv)), 8.2.1.2. Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju, kas apliecina, ka piegādātāju apvienības dalībnieki uzņemsies solidāru atbildību Līguma izpildē.8.2.1.3. Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| 8.2.2. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 8.2.2.1. Dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru (oriģinālu vai apliecinātu kopiju), tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.  |
| 8.2.3. Pretendents ir tiesīgs Latvijas Republikas teritorijā iznomāt ražotāja attiecīgās markas automašīnas un nodrošināt to garantijas apkalpošanu. | 8.2.3.1. Dokumenta (izziņa, apliecinājums, vēstule vai cits satura ziņā pielīdzināms dokuments) kopija, kas apliecina, ka pretendents ir tiesīgs Latvijas Republikas teritorijā iznomāt ražotāja attiecīgas markas automašīnas un nodrošināt to garantijas apkalpošanu. |

8.3. Pretendents sagatavo **tehnisko piedāvājumu** atbilstoši šī Nolikuma 2.pielikuma formai.

 8.3.1. Tehniskajā piedāvājumā pretendentam jānorāda prasītais lielums vai atbilstība prasībai.

 Visām tehniskajām prasībām jābūt aizpildītām.

 8.3.2. Ja Komisija negūst pārliecību par sniegto ziņu patiesumu, Komisijai ir tiesības pieprasīt Pretendentam automašīnas parametrus apliecinošu tehnisko dokumentāciju (ražotāja izsniegtā tehniskā dokumentācija), no kuras Pasūtītājs var gūt nepārprotamu pārliecību par automašīnas atbilstību tehniskajā specifikācijā noteiktajām prasībām.

 8.3.3. Tehniskajam piedāvājumam jāpievieno „*Transportlīdzekļa darbmūža ekspluatācijas izmaksu aprēķina kalkulators*” (pieejams: <http://www.iub.gov.lv/kalkulators>) izdruka.

8.4. Pretendents sagatavo **finanšu piedāvājumu** atbilstoši šī Nolikuma 3.pielikuma formai.

 8.4.1. Finanšu piedāvājuma cenā jāiekļauj:

 8.4.1.1. visi izdevumi un izmaksas, kas saistītas ar tehniskajā specifikācijā minētās automašīnas iegādi;

 8.4.1.2. izmaksas, kas saistītas automašīnas piegādi, sagatavošanu un nodošanu Pasūtītājam;

 8.4.1.3. administratīvās izmaksas par operatīvā līzinga noformēšanu;

 8.4.1.4. reģistrācija CSDD un ar to saistītie izdevumi, t.sk. valsts nodevas;

 8.4.1.5. pirmā iemaksa 10% apmērā;

 8.4.1.6. visi valsts un pašvaldību noteiktie nodokļi un nodevas, izņemot pievienotās vērtības nodokli (turpmāk – PVN);

 8.4.1.7. citas izmaksas, kas ir saistošas pretendentam un ir saistītas ar iepirkuma priekšmetu.

 8.4.2. Piedāvājumam jābūt izteiktam eiro valūtā bez PVN ar precizitāti divas zīmes aiz komata.

8.5. Pretendents ir tiesīgs piedāvājumā iekļaut papildus nolikumā minētajiem dokumentiem citus dokumentus, ja tie var sniegt Pasūtītājam nozīmīgu informāciju attiecībā uz pretendentu un tā piedāvāto pakalpojumu.

8.6. Komisijai ir tiesības no pretendenta pieprasīt papildus informāciju, lai iegūtu pierādījumus par pretendenta atbilstību visām atlases prasībām.

**9. Piedāvājuma vērtēšana un izvēles kritēriji**

9.1. Pretendentu atlasi un piedāvājumu izvērtēšanu Komisija veic slēgtās sēdēs četros posmos: piedāvājumu noformējuma pārbaude, pretendentu kvalifikācijas pārbaude – atlases dokumentu pārbaude, finanšu piedāvājumu atbilstības pārbaude un piedāvājumu vērtēšana.

9.2. Katrā vērtēšanas posmā Komisija vērtē tikai to pretendentu piedāvājumus, kuri nav noraidīti iepriekšējā vērtēšanas posmā. Par pretendenta vai pretendenta iesniegtā piedāvājuma noraidīšanu un iemeslu Komisija paziņo visiem pretendentiem vienlaikus lēmuma par iepirkuma rezultātiem paziņošanas brīdī.

9.3. Izziņas un citus dokumentus, kurus Publisko iepirkumu likumā noteiktajos gadījumos izsniedz kompetentās institūcijas, Komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas.

9.4. **1.posms. Piedāvājumu noformējuma pārbaude**

9.4.1. Komisija pārbauda, vai piedāvājums sagatavots un noformēts atbilstoši nolikuma 3. un 4.punktā noteiktajām prasībām.

9.4.2. Ja Komisija konstatē neatbilstību kādai no piedāvājuma noformējuma prasībām, tā pieņem lēmumu par piedāvājuma turpmāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu nebūtisku trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pārkāpumu.

9.4.3. Par būtisku neatbilstību piedāvājumu noformējuma prasībām tiks uzskatīts tas, ka uz pieteikuma dalībai iepirkumā vai uz tehniskā vai finanšu piedāvājuma nav pretendenta vai tā pilnvarotā pārstāvja paraksta, piedāvājuma iepakojums ir bojāts, kas neļauj pārliecināties, ka piedāvājums nav bijis atvērts pirms nodošanas iepirkuma komisijai, kā arī piedāvājums (drukātā formātā) nav caurauklots un uz tā pēdējās lapas nav norādīts cauraukloto lapu skaits vai nav pretendenta vai tā pilnvarotā pārstāvja paraksta, kas Komisijai neļauj pārliecināties, ka piedāvājumā nav nomainītas, izņemtas vai papildinātas lapas pēc piedāvājumu iesniegšanas termiņa beigām.

9.5. **2.posms. Pretendentu kvalifikācijas pārbaude – atlases dokumentu pārbaude**

9.5.1. Komisija pārbauda pretendentu atlases dokumentus, lai pārliecinātos, vai pretendents atbilst Nolikuma 8. punktā noteiktajām pretendentu atlases prasībām.

9.5.2. Ja Komisija konstatē neatbilstību kādai no pretendentu atlases prasībām, tā pieņem lēmumu par piedāvājuma turpmāku izskatīšanu vai noraidīšanu.

9.5.3. Pirms lēmuma pieņemšanas Komisija, ja rodas pamatotas šaubas par atbilstību pretendentu atlases prasībām, ir tiesīga lūgt pretendentu iesniegt skaidrojošu informāciju par pretendenta atbilstību pretendentu atlases prasībām, nosakot informācijas iesniegšanai termiņu. Informācijas neiesniegšana Komisijas noteiktajā termiņā ir pamats Komisijai konstatēt neatbilstību, ņemot vērā tikai piedāvājumā ietverto informāciju vai konstatējot iesniedzamā pretendentu atlases dokumenta neesamību. Piedāvājuma papildināšana nav pieļaujama.

9.6. **3.posms. Tehniskā piedāvājuma un Finanšu piedāvājuma atbilstības pārbaude**

9.6.1. Komisija pārbauda pretendenta iesniegtā tehniskā piedāvājuma un finanšu piedāvājuma atbilstību šajā Nolikumā noteiktajām prasībām.

9.6.2. Komisija pārbauda, vai pretendenta iesniegtajā finanšu piedāvājumā nav aritmētiskās kļūdas. Ja komisija Finanšu piedāvājumā konstatē aritmētiskās kļūdas, tā šīs kļūdas izlabo un rīkojas saskaņā ar Publisko iepirkumu likuma 41. panta devīto daļu. Turpmākajā piedāvājumu vērtēšanā, komisija ņem vērā tikai šajā nolikuma sadaļā noteiktajā kārtībā labotās kļūdas.

9.6.3. Komisija pārbauda, vai pretendenta piedāvājums nav nepamatoti lēts un rīkojas saskaņā ar Publisko iepirkumu likuma 53. panta noteikumiem. Ja Komisija konstatē, ka konkrētais piedāvājums varētu būt nepamatoti lēts, tad pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem. Ja, izvērtējot pretendenta sniegto paskaidrojumu, Komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, Komisija atzīst piedāvājumu par nepamatoti lētu un tālāk to neizskata.

9.6.4. Ja Komisija konstatē pretendenta iesniegtā tehniskā un finanšu piedāvājuma neatbilstību Nolikumā noteiktajām prasībām, tā pieņem lēmumu par piedāvājuma turpmāku izskatīšanu vai noraidīšanu.

9.7. **4.posms. Piedāvājumu vērtēšana**

 9.7.1. Piedāvājumu izvēles kritērijs ir **saimnieciski visizdevīgākais piedāvājums, kur tiek ņemta vērā tikai cena**.

**10. Lēmuma pieņemšana un iepirkuma līguma slēgšana**

10.1. Pirms lēmuma pieņemšanas par iepirkuma rezultātiem Komisija pārbauda vai uzpretendentu (tai skaitā uz pretendenta norādīto personu, uz kuras iespējām pretendents balstās,lai apliecinātu, ka tā kvalifikācija atbilst iepirkumā noteiktajām prasībām, kā arī personālsabiedrības biedrs, ja pretendents ir personālsabiedrība), kuram būtu piešķiramas līguma slēgšanas tiesības, neattiecas Publisko iepirkumu likuma 9. panta astotajā daļā minētie izslēgšanas nosacījumi. Komisija rīkosies saskaņā ar Publisko iepirkumu likuma 9. panta devīto daļu.

10.2. Ja, veicot pārbaudi, Komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 *euro*, tad tā rīkosies saskaņā ar Publisko iepirkumu likuma 9. panta desmito daļu.

10.3. Komisija pieņem lēmumu par līguma slēgšanas tiesību piešķiršanu pretendentam, kurš iesniedzis saimnieciski visizdevīgāko piedāvājumu.

10.4. Ja izraudzītais pretendents atsakās slēgt iepirkuma līgumu ar Pasūtītāju, Komisija pieņem lēmumu par līguma slēgšanas tiesību piešķiršanu pretendentam, kura piedāvājums ir nākamais saimnieciski visizdevīgākais.

10.5. Ja iepirkumā nav iesniegts neviens piedāvājums vai neviens no iesniegtajiem piedāvājumiem neatbilst iepirkuma dokumentos noteiktajām prasībām, Komisija pieņem lēmumu izbeigt iepirkumu, neizvēloties nevienu piedāvājumu.

10.6. Komisija lēmumu par iepirkuma rezultātiem paziņo visiem pretendentiem triju darba dienu laikā pēc tam, kad pieņemts lēmums slēgt iepirkuma līgumu vai pārtraukt iepirkumu, neizvēloties nevienu piedāvājumu.

10.7 Pasūtītājs slēdz iepirkuma līgumu ar izraudzīto pretendentu, pamatojoties uz pretendenta piedāvājumu un iepirkuma dokumentos paredzētajiem noteikumiem.

**11. Komisijas darbība, tās tiesības un pienākumi**

11.1. Komisijas priekšsēdētājs organizē un vada Komisijas darbu, nosaka Komisijas sēžu vietu, laiku un kārtību, sasauc un vada Komisijas sēdes.

11.2. Komisijas sēdes protokolē Komisijas sekretārs. Komisijas sēžu protokolus paraksta visi Komisijas locekļi.

11.3. Komisija lēmumus pieņem ar vienkāršu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.

11.4. Komisijai ir tiesības:

11.4.1. pārbaudīt lēmuma pieņemšanai nepieciešamo informāciju, neprasot pretendenta vai tā piesaistīto personu piekrišanu, kompetentā institūcijā, publiski pieejamās datubāzēs vai citos publiski pieejamos avotos;

11.4.2. pieaicināt ekspertus atzinumu sniegšanai;

11.4.3. lūgt, lai pretendents izskaidro savā piedāvājumā ietverto informāciju vai papildina pretendentu atlases dokumentos ietverto informāciju, ja Komisija konstatē, ka šajos dokumentos ietvertā informācija ir neskaidra vai nepilnīga;

11.4.4. labot aritmētiskās kļūdas pretendentu finanšu piedāvājumos, informējot par to pretendentus;

11.4.5. noraidīt iesniegto piedāvājumu, ja tas neatbilst Nolikumā noteiktajām prasībām;

11.4.6. citas normatīvajos aktos noteiktās tiesības.

11.5. Komisijai ir šādi pienākumi:

11.5.1. nodrošināt iepirkuma norisi un dokumentēšanu;

11.5.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;

11.5.3. sniegt papildinformāciju par iepirkuma dokumentos noteiktajām prasībām, ja ieinteresētais pretendents ir laikus pieprasījis papildinformāciju, pēc iespējas īsākā laikā, bet ne vēlāk kā divas darbdienas pirms piedāvājumu iesniegšanas termiņa beigām;

11.5.4. nesniegt informāciju par citu piedāvājumu esamību līdz piedāvājumu atvēršanas brīdim, kā arī nesniegt informāciju par vērtēšanas procesu līdz iepirkuma rezultātu paziņošanas brīdim;

11.5.5. nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā;

11.5.6. citi normatīvajos aktos noteiktie pienākumi.

**12. Pretendentu tiesības un pienākumi**

12.1.Pretendentiem ir šādas tiesības:

12.1.1. grozīt vai atsaukt iesniegto piedāvājumu pirms piedāvājumu iesniegšanas termiņa beigām;

12.1.2. pieprasīt papildinformāciju par iepirkuma dokumentos noteiktajām prasībām;

12.1.3. iesniegt iesniegumu par iepirkuma procedūras pārkāpumiem Publisko iepirkumu likuma 9. panta divdesmit trešajā daļā noteiktajā kārtībā;

12.1.4. citas normatīvajos aktos noteiktās tiesības.

12.2. Pretendentiem ir šādi pienākumi:

12.2.1. pastāvīgi sekot Komisijas sniegtajai informācijai, kas tiek publicēta Pasūtītāja mājaslapā;

12.2.2. sagatavot un iesniegt piedāvājumu atbilstoši Nolikumā noteiktajām prasībām, kā arī sniegt patiesas ziņas;

12.2.3. segt visus izdevumus, kas saistīti ar piedāvājuma sagatavošanu un iesniegšanu;

12.2.4. citi normatīvajos aktos noteiktie pienākumi.

**13. Pielikumi**

1.pielikums – Pieteikums iepirkumam

2.pielikums – Tehniskā specifikācija – Tehniskais piedāvājums

3.pielikums – Finanšu piedāvājums

**1. pielikums**

**Pieteikums iepirkumam**

**„Automašīnas iegāde operatīvajā līzingā Garkalnes novada Domes vajadzībām”**

**Iepirkuma identifikācijas Nr.: GND 2018/1**

**Vispārēja informācija par Pretendentu:** *(aizpildāmas visas iedaļas)*

|  |  |  |
| --- | --- | --- |
| *1.* | *Pretendenta nosaukums* |  |
| *2.* | *Reģistrācijas Nr.* |  |
| *3.* | *Nod. maks. reģistrācijas Nr.* |  |
| *4.* | *Juridiskā adrese, pasta indekss* |  |
| *5.* | *Faktiskā adrese, pasta indekss* |  |
| *6.* | *Bankas konta Nr.* |  |
| *7.* | *Bankas kods* |  |
| *8* | *Bankas nosaukums* |  |
| *9.* | *Kontaktpersona (vārds, uzvārds)* |  |
| *10.* | *Ieņemamais amats* |  |
| *11.* | *Tālruņa Nr.* |  |
| *12.* | *E-pasta adrese* |  |

Ar šo pieteikuma vēstuli *Pretendents*:

1. Piedalās iepirkuma konkursā **“Automašīnas iegāde operatīvajā līzingā Garkalnes novada Domes vajadzībām”, Iepirkuma identifikācijas Nr.: GND 2018/1**

2. Piekrīt iepirkuma procedūras nolikuma prasībām un garantē procedūras Nolikuma prasību izpildi. Iepirkuma Nolikuma nosacījumi ir skaidri un saprotami.

3. Apliecina, ka nav likvidēts, pasludināts par maksātnespējīgu, tā saimnieciskā darbība nav apturēta vai pārtraukta, vai nav uzsākta tiesvedība par pretendenta bankrotu. Pretendents ar spēkā stājušos tiesas spriedumu nav atzīts par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā.

4. Pretendents apņemas, iepirkuma līguma slēgšanas gadījumā, pildīt visus Nolikumā (t.sk. tehniskajā specifikācijā) izklāstītos nosacījumus.

5. Pretendents apliecina, ka visas piedāvājumam pievienotās dokumentu kopijas ir pareizas, iesniegtā informācija ir patiesa un Pretendents neliks šķēršļus informācijas pārbaudei.

Pretendents apliecina, ka augstāk norādītā **elektroniskā pasta** adrese tiks izmantoti sarakstes nodrošināšanai Iepirkuma ietvaros.

2018. gada \_\_\_\_.\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
|  |  |  |  |  |
| amats |  | paraksts |  | paraksta atšifrējums |

**2. pielikums**

**Tehniskā specifikācija – Tehniskais piedāvājumam**

**„Automašīnas iegāde operatīvajā līzingā Garkalnes novada Domes vajadzībām”**

**Identifikācijas Nr.: GND 2018/1**

**1. Vispārīgās prasības**

Iepirkumā piedāvāto automašīnu modelim jāatbilst:

**1.1.** Ministru kabineta 2009.gada 22.decembra noteikumos Nr.1494 „Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” noteiktajām prasībām;

**1.2.** Izplūdes izmešu standartu EURO 6 emisijas prasībām (Eiropas Parlamenta un Padomes Direktīvas 98/69 EK (1998. gada 13. oktobris), kas attiecas uz pasākumiem pret gaisa piesārņošanu, kuru rada emisija no mehāniskajiem transportlīdzekļiem, un ar ko groza Padomes Direktīvu 70/220/EEK un Komisijas Direktīva 2002/80/EK (2002. gada 3. oktobris), ar kuru tehnikas attīstībai pielāgo Padomes Direktīvu 70/220/EEK attiecībā uz pasākumiem, kas jāveic, lai novērstu gaisa piesārņošanu, ko rada emisija no mehāniskajiem transportlīdzekļiem);

**1.3.** Ministru kabineta 2017.gada 28.februāra noteikumos Nr.106 „Noteikumi par autotransporta līdzekļu kategorijām, kuru iepirkumos piemēro īpašas prasības, un autotransporta līdzekļu ekspluatācijas izmaksu aprēķināšanas metodiku” noteiktajām prasībām.

**2.** **Prasības automašīnas aprīkojumam un automašīnas stāvoklim uz piegādes brīdi:**

**2.1.** Transportlīdzeklī jāatrodas pirmās palīdzības aptieciņai (atbilstoši 2010. gada 3. augusta Ministru kabineta noteikumiem Nr.713 “Noteikumi par kārtību, kādā nodrošina apmācību pirmās palīdzības sniegšanā, un pirmās palīdzības aptieciņas medicīnisko materiālu minimumu”);

**2.2.** Transportlīdzeklī jāatrodas ugunsdzēsības aparātam (atbilstoši 2004. gada 29. aprīļa Ministru kabineta noteikumiem Nr.466 “Noteikumi par transportlīdzekļu valsts tehnisko apskati un tehnisko kontroli uz ceļiem”);

**2.3.** Transportlīdzeklī jāatrodas avārijas apstāšanās zīmei (atbilstoši Ministru kabineta 2004. gada 29. aprīļa noteikumiem Nr.466 “Noteikumi par transportlīdzekļu valsts tehnisko apskati un tehnisko kontroli uz ceļiem”);

**2.4.** Transportlīdzeklī jāatrodas atstarojošai vestei;

**2.5.** Transportlīdzeklī ražotāja paredzētajā vietā jāatrodas rezerves ritenim vai riepas remonta komplektam;

**2.6.** Jānodrošina transportlīdzekļa salona un virsbūves tīrība piegādes brīdī;

**2.7.** Transportlīdzekļa virsbūvei jābūt bez skrāpējumiem, buktēm, u.c. veida bojājumiem. Transportlīdzekļa salonam, sēdekļiem jābūt bez plēsumiem, traipiem un specifiskiem aromātiem u.c.

**2.8.** Pirms nodošanas-pieņemšanas akta parakstīšanas nomniekam ir tiesības izmantot testa braucienu ar piegādāto transportlīdzekli.

**3. Automašīnas tehniskās prasības un prasības, kas attiecināmas uz piegādi**

|  |
| --- |
| **1. MĒRĶIS**Nodrošināt vieglās automašīnas iegādi operatīvajā līzingā. |
| **2. Tehniskā specifikācija/tehniskais piedāvājums**

|  |  |  |
| --- | --- | --- |
| **Pozīcijas** | **Tehniskie rādītāji, kurus izvirzījis Pasūtītājs** | **Pretendenta piedāvājums *Jānorāda izvērsts un precīzs piedāvātā automobiļa apraksts, ņemot vērā pasūtītāja prasības (lielumus jānorāda konkrēti visur, kur tas ir iespējams)*** |
| **Automašīnas marka, modelis** | Nav noteikts |  |
| **Virsbūves tips** | Universāls |  |
| **Izlaiduma gads** | 2018 |  |
| **Nobraukums** | Jauna, nelietota |  |
| **Virsbūves krāsa** | Saskaņot ar Pasūtītāju |  |
| **Pārnesuma kārbas tips** | Automātiskā |  |
| **Degvielas veids** | Benzīns |  |
| **Durvju skaits** | 5 |  |
| **Riteņu piedziņa** | Priekšpiedziņa |  |
| **Sēdvietu skaits** | 5 |  |
| **Riteņu disku izmērs, veids**  | Vieglmetāla, 17” |  |
| **Motora jauda, kw (ne mazāk, kā)** | 105 |  |
| **Darba tilpums, l**  | 1,6 līdz 1,8 |  |
| **Degvielas patēriņš (l) uz 100 km, jauktā režīmā (ne vairāk, kā)** | 7 |  |
| **EUR klase (ne mazāka, kā)** | EUR 6 |  |
| **Bagāžas nodalījums, l (ne mazāk, kā)** | 520 |  |
| **Degvielas tvertnes ietilpība (ne mazāka, kā)** | 60 |  |
| **Riteņu garenbāze, mm (ne mazāk, kā)** | 2600 |  |
| **Kopējais garums, mm (ne vairāk, kā)** | 4870 |  |
| **Kopējais platums, mm (ne vairāk, kā)** | 1860 |  |
| **Kopējais augstums, mm (ne vairāk, kā)** | 1490 |  |
| **CO2 izmešu daudzums (ne vairāk, kā)** | 175 |  |
| **Papildaprīkojums** | Stūres augstuma regulēšana;LED lukturi (dienas gaitas, tuvie, tālie)Elektriski vadāmi logu pacēlāji;Divu zonu automātiskais gaisa kondicionētājs;Navigācijas sistēma;Papildus 16” disku un ziemas riepu komplekts;Dubļusargi (priekšējie un aizmugurējie);Bagāžas nodalījuma gumijas paklājs;Ugunsdzēšamais aparāts, aptieciņa veste;Aizmugurējie parkošanās sensori;Aizmugurējā bufera aizsarguzlīme;Durvju rokturu aizsargplēves;Reģistrācijas izdevumi (AR,RN,TA uzlīme, ekspluatācijas nodoklis, CO2 nodoklis);Signalizācija ar papildus imobilaizeri. |  |
| **Piegādes termiņš** | 30 dienu laikā  |  |
| **Garantija** | 3 gadi vai 100 000 km nobraukums (atkarībā no tā, kas iestājas pirmais) |  |

|  |
| --- |
| **3. EKSPLUATĀCIJAS IETEKME UZ ENERĢĒTIKU UN VIDI****3.1. Transportlīdzekļa darbmūža enerģijas patēriņš**Pretendents norāda transportlīdzekļa darbmūža enerģijas patēriņu, atbilstoši Ministru kabineta 2017. gada 28. februāra noteikumu Nr. 106 „ Noteikumi par autotransporta līdzekļu kategorijām, kuru iepirkumos piemēro īpašas prasības, un autotransporta līdzekļu ekspluatācijas izmaksu aprēķināšanas metodiku” 13.punktam, pievienojot „Transportlīdzekļa darbmūža ekspluatācijas izmaksu aprēķina kalkulators” izdruku (<http://www.iub.gov.lv/kalkulators>). |

|  |
| --- |
| **4. OPERATĪVĀ LĪZINGA NOSACĪJUMI:**Līzinga termiņš – 60 (sešdesmit) mēneši no Automašīnas pieņemšanas – nodošanas akta abpusējas parakstīšanas dienas.Pirmā iemaksa ne lielāka par 10%.Automašīnas atlikusī vērtība pēc līzinga perioda beigām – ne mazāk kā 25%.Līzinga perioda beigās Pasūtītājam ir tiesības izvēlēties vai atdot piegādātājam vai arī iegādāties Automašīnu par atlikušo vērtību. |

|  |
| --- |
| **5. PIEGĀDES VIETA:**Automašīnas piegādes termiņš: 30 (trīsdesmit) dienu laikā no Līguma spēkā stāšanās dienas. Automašīnas piegādes vieta:Rīga, Brīvības gatve 455.Automašīnas piegādes izmaksas sedz Pretendents.Pretendentam par saviem finanšu līdzekļiem jānodrošina automašīnas reģistrācija Ceļu satiksmes drošības direkcijā, norādot, ka Garkalnes novada Dome ir automašīnas turētājs. |

 |

|  |  |  |  |  |
| --- | --- | --- | --- | --- |
|  |  |  |  |  |
| amats |  | paraksts |  | paraksta atšifrējums |

Paraksts apstiprina sniegto ziņu patiesumu.

**3. pielikums**

**Finanšu piedāvājums**

**„Automašīnas iegāde operatīvajā līzingā Garkalnes novada Domes vajadzībām”**

**Iepirkuma identifikācijas Nr.: GND 2018/1**

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Automašīnas nosaukums, modelis, ražotājs** | **Automašīnas darbmūža ekspluatācijas kopējās izmaksas, EUR (bez PVN)** | **Transportlīdzekļa pirmā iemaksa, EUR (bez PVN)** | **Mēneša maksa, EUR (bez PVN)** | **Kopējā nomas maksa uz 60 mēnešiem, EUR (bez PVN)** |
| ***1*** | ***2*** | ***3*** | ***4*** | ***5*** |
|  |  |  |  |  |
| PVN 21% |  |  |  |  |
| Kopējā nomas cena ar PVN |  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
| amats |  | paraksts |  | paraksta atšifrējums |

Paraksts apstiprina sniegto ziņu patiesumu.